**Uzziņa par projektu Vadības komitejas sēdei**

**21.10.2019.**

|  |  |  |
| --- | --- | --- |
| № | Sniedzamā informācija | Informācija par projektu |
|  | **Likumprojekts “Grāmatvedības likums” (turpmāk – likumprojekts)** |
|  | Projekta izstrādes nepieciešamības pamatojums | Ministru kabineta 2017.gada 24.maija rīkojums Nr.245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1.apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu.  |
|  | Vadības darba plāna uzdevuma numurs un tā izpildes termiņš  | **DP-04-20/54**, 31.12.2019. Sagatavots likumprojekts un uzsākta virzība uz VSS. |
|  | Projekta īss saturs | Šobrīd spēkā esošais likums “Par grāmatvedību” (turpmāk – Likums) tika pieņemts 1992.gadā, stājās spēkā 1993.gada 1.janvārī un kopš spēkā stāšanās ir grozīts 19 reizes. Laika posmā, kas pagājis kopš Likuma pieņemšanas līdz šodienai ir notikušas ievērojamas izmaiņas juridiskajā tehnikā. Tādēļ Likuma nosaukums, teksta izkārtojums un iedalījums vienībās neatbilst pašreizējām juridiskās tehnikas prasībām, jo nav:1) pantu nosaukumu un daļu numuru;2) atsevišķi norādīts likumā lietoto terminu skaidrojums, likuma mērķis un darbības joma.Papildus minētajam, pašlaik Likuma piemērošanu apgrūtina arī tas. ka:- vairāku Likumā lietoto jēdzienu saturs nav viennozīmīgi saprotams;- Likumā nav ietverti vairāki būtiski noteikumi par uzņēmuma vadītāja pienākumiem un tiesībām grāmatvedības jomā, kuri pašlaik izriet no saskaņā ar Likumu izdotajiem Ministru kabineta noteikumiem, nevis no Likuma;- Likumā dotais pilnvarojums Ministru kabinetam izdot noteikumus ir pārāk vispārīgs, jo nav noteikti noteikumu satura galvenie virzieni; - nav pietiekami ņemtas vērā ar informācijas tehnoloģiju attīstību un to arvien plašāko pielietojumu saistītās grāmatvedības vides izmaiņas.Likumprojekts sagatavots, lai izpildītu valdības rīkojumā doto uzdevumu, kā arī, lai normu skaidrībai uzlabotu grāmatvedības jomas “jumta” likumā ietverto regulējumu, novēršot citus iepriekš minētos trūkumus un nepilnības. Ar likumprojektu paredzēts aizstāt pašlaik spēkā esošo likumu “Par grāmatvedību”. Tā kā ar likumprojektu tiek pārņemts minētajā likumā iekļautais regulējums, to saskaņojot ar pašreizējām juridiskās tehnikas prasībām un novēršot konstatētos trūkumus un nepilnības, tad likumprojektā paredzētais regulējums nepalielinās šā likuma subjektu administratīvo slogu, bet gan nodrošinās ērtāku grāmatvedību reglamentējošo prasību piemērošanu.Likumprojekts tiks virzīts izskatīšanai Ministru kabinetā vispārējā kārtībā kopā ar sākotnējās ietekmes novērtējuma ziņojumu (anotāciju).Likumprojekts pārņem arī 2019.gada 18.jūlijā Valsts sekretāru sanāksmē izsludinātā Likuma grozījumu projekta (VSS-692, prot.Nr.28, 8.§) normas, ar kurām paredzēts ieviest ārpakalpojuma grāmatvežu licencēšanu.  |
|  | Iespējamie risinājuma varianti (ja nepieciešams) | Nav. |
|  | Par projektu nosakāmā atbildīgā amatpersona | Grāmatvedības un revīzijas politikas departamenta direktore Daina Robežniece, Grāmatvedības politikas un metodoloģijas nodaļas vadītāja Arta Priede. |
|  | Nosakāmais projekta sagatavotājs (ja nepieciešams) | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska. |
|  | Darba grupas vadītājs un iespējamais sastāvs (ja nepieciešams)  | Ar Finanšu ministrijas valsts sekretāres 2018.gada 3.maija rīkojumu Nr.150 izveidota darba grupa likumprojekta izstrādei. Darba grupas vadītāja - Grāmatvedības un revīzijas politikas departamenta direktore Daina Robežniece. Darba grupas sastāvā iekļauti Finanšu ministrijas, Valsts kases, Valsts ieņēmumu dienesta, Finanšu un kapitāla tirgus komisijas, Latvijas Bankas, Biznesa augstskolas “Turība”, Latvijas Republikas Grāmatvežu asociācijas, ISO sertificēto grāmatvežu asociācijas un Latvijas Zvērinātu revidentu asociācijas pārstāvji.  |
|  | Sabiedrības līdzdalība | Uzziņa par noteikumu projektu tiks publicēta Finanšu ministrijas mājaslapā sadaļā “Sabiedrības līdzdalība” (viedokļu sniegšanas termiņš - 21.11.2019). |
|  | Ministrijas struktūrvienības un padotības iestādēm ar kurām projekts jāsaskaņo | Finanšu ministrijas Juridiskais departaments, Valsts kase, Valsts ieņēmumu dienests. |
|  | Nosūtīšanas saskaņošanai termiņš,saskaņošanas termiņš | Nosūtīts struktūrvienībām un padotības iestādēm saskaņošanai – 24.10.2019.Saskaņošanas termiņš – 07.11.2019. |
|  | Prognozējamā projekta finansiālā ietekme uz valsts budžetu | Nav. |
|  | Tiesību akta ieviešanas kalendārais plāns | Izsludināts VSS: 21.11.2019.Iesniegts Valsts kancelejā: 28.01.2020. |
|  | Politikas joma | Budžeta un finanšu politika. |
|  | Uzziņas sagatavotājs | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska (tālr. 67095616, e-pasts: gunta.majevska@fm.gov.lv). |
| Uzziņu iesniedza: Daina Robežniece, Grāmatvedības un revīzijas politikas departamenta direktore |
| Tālrunis: 67095495, e-pasts: daina.robezniece@fm.gov.lv |
| Uzziņa iesniegta: 17.10.2019. |